જ્યૉર્જ ફ્લૉઇડ કેસ સુનાવણી : મૃત્યુ નજરે જોનાર સાક્ષીએ કહ્યું, ''મને દુઃખ છે કે હું જ્યૉર્જને બચાવવા માટે વધુ ન કરી શકી.''\nજ્યૉર્જ ફ્લૉઇડ કેસની સુનાવણી શરૂ થઈ છે

સુનાવણીના બીજા દિવસે આ કેસનાં મહત્ત્વનાં સાક્ષી ડૅનરેલ્લાએ કોર્ટને કહ્યું કે, ''જ્યૉર્જ ફ્લૉઇડ પોતાની જિંદગીની ભીખ માગી રહ્યા હતા.''

તેમણે જ્યૉર્જ ફ્લૉઇડને પોતાનાં પિતા, ભાઈ, પિતરાઈ ભાઈ અને સંબંધી જેમ ગણાવી કહ્યું કે, ''જ્યૉર્જની જેમ તેઓ પણ અશ્વેત છે.''

જ્યારે પોલીસ કર્મચારી ડૅરેક શૉવિને પોતાના ઘૂંટણથી જ્યોર્જ ફ્લૉઇડનું ગળું દબાવી રાખ્યું હતું ત્યારે ડૅનરેલ્લાએ તેનો વીડિયો રૅકર્ડ કર્યો હતો જે બાદમાં સોશિયલ મીડિયામાં વાઇરલ થયો હતો. જ્યૉર્જ ફ્લૉઇડ કેસમાં આ વીડિયો સૌથી અગત્યનો પુરાવો છે.

સોમવારે સુનાવણીને પ્રથમ દિવસે ફરિયાદી પક્ષે જ્યૉર્જ ફ્લૉઇડના મોતનો આખો વીડિયો અદાલતમાં દેખાડ્યો. એમાં જોવામાં આવ્યું કે પોલીસકર્મી ડેરેક શૉવિન ફ્લૉઇડ પર ઝૂકેલા છે. ફરિયાદી પક્ષે ડેરેક શૉવિનને દોષી જાહેર કરવાની અરજ કરી.

બચાવપક્ષે ફ્લૉઇડના સ્વાસ્થ્યનો હવાલો આપીને કહ્યું કે એમણે ડ્રગ્સનું સેવન કરેલું હતું અને જે એમની મોતનું એક મોટું કારણ છે.

બીજા દિવસની સુનાવણીમાં શું થયું?

ઘટના સમય ચાર બાળકો પણ ત્યાં હાજર હતા. જ્યારે આ ઘટના બની ત્યારે તેમની ઉંમર 18 વર્ષથી ઓછી હતી.

ઘટના સમય ચાર બાળકો પણ ત્યાં હાજર હતાં. જ્યારે આ ઘટના બની ત્યારે તેમની ઉંમર 18 વર્ષથી ઓછી હતી. બીજા દિવસની સુનાવણીમાં ચારેય બાળકોએ કોર્ટમાં જુબાની આપી હતી. 

ડૅનરેલ્લા પોતાનાં 9 વર્ષનાં પિતરાઈ ભાઈ સાથે કપ ફુડ શૉપ જઈ રહ્યાં હતાં જ્યારે બંનેએ જોયું કે પોલીસ કર્મચારી ડૅરેક શૉવિને પોતાના ઘૂંટણથી જ્યોર્જ ફ્લૉઇડનું ગળું દબાવી રાખ્યું છે.

ડૅનરેલ્લાએ કોર્ટને કહ્યું કે તેઓ ફોન પર આ બધું રૅકર્ડ કરવાં લાગ્યાં કારણકે, ''મેં એક વ્યક્તિને જોઈ જે ભયભીત હતી, પોતાના જીવનની ભીખ માગી રહ્યો હતી. આ બરાબર નહોતું. એ બહુ તકલીફમાં હતો.

''જ્યૉર્જ ફ્લૉઇડ કહી રહ્યા હતા કે હું શ્વાસ નથી લઈ શક્તો. તેઓ એકદમ ભયભીત હતા અને પોતાની માતાને બોલાવી રહ્યા હતા.''

ડૅનરેલ્લાએ કોર્ટને કહ્યું કે જ્યૉર્જ ફ્લૉઇડની મૃત્યુ જોયાં બાદ તેમનો ઘણો આઘાત લાગ્યો છે.

'મારા પિતા, ભાઈ, પિતરાઈ ભાઈઓ અને બીજા સંબંધીઓમાં મને જ્યોર્જ ફ્લૉઇડને દેખાય છે કારણકે તેઓ પણ અશ્વેત છે. કારણકે જ્યોર્જની જગ્યાએ તેઓ પણ હોઈ શક્યાં હોત.''

જ્યારે જ્યૉર્જ ફ્લૉઇડની ધરપકડ કરવામાં આવી રહી ત્યારે 18 વર્ષનાં ઍલિસા અને 17 વર્ષનાં કાલેન સ્ટોર તરફ જઈ રહ્યાં હતાં. તેમણે કોર્ટને જણાવ્યું કે તેઓ એકદમ નિસહાય થઈ...\n\ntl;dr:
આફ્રિકન મૂળના અમેરિકન નાગરિક જ્યૉર્જ ફ્લૉઇડના મૃત્યુના કેસમાં જેમની સામે આરોપ છે એ પૂર્વ પોલીસ કર્મચારી ડૅરેક શૉવિન સામે સોમવારથી સુનાવણી શરૂ થઈ છે. અનુમાન છે આ કેસમાં સુનાવણી ચાર અઠવાડિયાંમાં પૂર્ણ થઈ જશે.